Source: http://www.legex.ro/Ordin-39-2012-119441.aspx
Timestamp: 2019-06-16 12:43:28+00:00
Document Index: 17920683

Matched Legal Cases: ['Articolul 5', 'Articolul 5', 'articolul 10', 'articolul 11', 'Articolul 11', 'articolul 13', 'Articolul 14']

Ordinul 39/2012 | Legislatie gratuita
Ordin 39 2012 modifica Ordin 1272 2005
Ordinul Nr.39 din 24.02.2012
pentru modificarea Normelor metodologice de aplicare a prevederilor titlului XI „Renta viageră agricolă“ din Legea nr. 247/2005 privind reforma în domeniile proprietăţii şi justiţiei, precum şi unele măsuri adiacente, aprobate prin Ordinul ministrului agriculturii, pădurilor şi dezvoltării rurale şi al ministrului finanţelor publice nr. 1.272/26.503/2005
ACT PUBLICAT ÎN MONITORUL OFICIAL NR. 236 din 09 aprilie 2012
Văzând Referatul Direcţiei generale politici în sectorul vegetal nr. 66.608 din data de 24 februarie 2012,având în vedere prevederile art. 18 al titlului XI „Renta viageră agricolă“ din Legea nr. 247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completările ulterioare, precum şi ale art. 8 din Ordonanţa de urgenţă a Guvernului nr. 70/2010 privind unele măsuri pentru reorganizarea Ministerului Agriculturii şi Dezvoltării Rurale, precum şi a unor structuri aflate în subordinea acestuia, aprobată cu modificări prin Legea nr. 26/2012,în baza art. 7 alin. (5) din Hotărârea Guvernului nr. 725/2010 privind reorganizarea şi funcţionarea Ministerului Agriculturii şi Dezvoltării Rurale, precum şi a unor structuri aflate în subordinea acestuia, cu modificările şi completările ulterioare, şi a art. 10 alin. (4) din Hotărârea Guvernului nr. 34/2009 privind organizarea şi funcţionarea Ministerului Finanţelor Publice, cu modificările şi completările ulterioare,ministrul agriculturii şi dezvoltării rurale şi ministrul finanţelor publice emit următorul ordin: Articolul I Normele metodologice de aplicare a prevederilor titlului XI „Renta viageră agricolă“ din Legea nr. 247/2005 privind reforma în domeniile proprietăţii şi justiţiei, precum şi unele măsuri adiacente, aprobată prin Ordinul ministrului agriculturii, pădurilor şi dezvoltării rurale şi al ministrului finanţelor publice nr. 1.272/26.503/2005, publicat în Monitorul Oficial al României, Partea I, nr. 1.178 din 27 decembrie 2005, cu modificările şi completările ulterioare, se modifică după cum urmează: 1. Articolul 5 va avea următorul cuprins: Articolul 5(1) Persoanele care solicită vizarea carnetului de rentier agricol prezintă personal ori prin mandatar/curator/tutore, în perioada 1 martie-31 august a fiecărui an, la oricare centru judeţean al Agenţiei de Plăţi şi Intervenţie pentru Agricultură, respectiv al municipiului Bucureşti, o declaraţie pentru obţinerea vizei anuale, conform anexei care face parte integrantă din prezentele norme metodologice, însoţită de următoarele documente, pe baza cărora persoana desemnată de către centrul judeţean al Agenţiei de Plăţi şi Intervenţie pentru Agricultură, respectiv al municipiului Bucureşti va verifica conformitatea documentelor originale cu copiile existente la dosar şi în cazul persoanelor pensionate pe caz de boală va certifica copiile depuse ale deciziilor de la comisia de expertiză medicală:a)carnetul de rentier agricol; b)actul de identitate al solicitantului; c)decizia de la comisia de expertiză medicală - pentru solicitanţii pensionaţi pe caz de boală, în original. Decizia de la comisia de expertiză medicală se depune în copie; d)procură notarială autentificată/curatelă/hotărâre judecătorească definitivă şi irevocabilă din care să reiasă că solicitantul este tutore legal al rentierului agricol, în original, numai pentru cazurile în care solicitarea vizării carnetului de rentier agricol este făcută de un reprezentant legal; e)contractul/contractele de arendare încheiat/încheiate până la data de 30 septembrie 2011, cu respectarea prevederilor Legii arendării nr. 16/1994*), cu modificările şi completările ulterioare, sau încheiat/încheiate după data de 1 octombrie 2011, cu respectarea prevederilor Codului civil.*) Legea nr. 16/1994 a fost abrogată prin art. 230 lit. r) din Legea nr. 71/2011 pentru punerea în aplicare a Legii nr. 287/2009 privind Codul civil, publicată în Monitorul Oficial al României, Partea I, nr. 409 din 10 iunie 2011. (2) În cazul în care se constată că datele declarate de solicitanţi nu corespund realităţii, dreptul de a primi rentă viageră agricolă se suspendă până la data completării dosarului conform prevederilor legale în vigoare.(3) Solicitanţii prezintă la oricare centru judeţean al Agenţiei de Plăţi şi Intervenţie pentru Agricultură, respectiv al municipiului Bucureşti documentele menţionate la alin. (1), în original, pe baza cărora persoana desemnată de la centrul judeţean al Agenţiei de Plăţi şi Intervenţie pentru Agricultură, respectiv al municipiului Bucureşti va certifica copiile depuse. După certificare, originalele vor fi restituite solicitanţilor. 2. Articolele 6 , 7 și 8 se abrogă. 3. La articolul 10, alineatul (2) se abrogă. 4. La articolul 11, alineatele (1) şi (2) vor avea următorul cuprins: Articolul 11(1) Carnetele de rentier agricol preluate de către Agenţia de Plăţi şi Intervenţie pentru Agricultură de la Oficiul Naţional de Rentă Viageră Agricolă cuprind următoarele elemente:1. dimensiune: 13 x 10 cm; 2. coperte tari de culoare portocalie pe care este inscripţionată cu negru menţiunea «Carnet de rentier agricol»; 3. coperta interioară va conţine: a)antet - Oficiul Naţional de Rentă Viageră Agricolă; b)stema ţării, plasată central;4. prima pagină va conţine: a)numele şi prenumele rentierului, cu datele de identificare ale acestuia; b)suprafaţa înstrăinată sau arendată. (2) Carnetul de rentier agricol conţine elemente de securizare şi are în interior 6 pagini cu un număr de 36 de rubrici. Fiecare rubrică reprezintă spaţiul în care se completează valoarea rentei viagere agricole în euro şi valoarea rentei viagere agricole în lei de către centrele judeţene ale Agenţiei de Plăţi şi Intervenţie pentru Agricultură, respectiv de către centrul municipiului Bucureşti. 5. La articolul 13, alineatele (2) şi (3) vor avea următorul cuprins:(2) După decesul rentierului, moştenitorii vor încasa renta datorată până la data de 30 noiembrie a anului următor celui pentru care aceasta se datorează, pe baza actelor doveditoare privind calitatea de moştenitor, a certificatului de deces în original, precum şi a carnetului de rentier agricol al defunctului.(3) Pentru persoanele pentru care s-a efectuat plata până la data de 30 noiembrie, însă acestea nu au intrat în posesia rentei, procedura de plată se poate relua şi după acest termen, inclusiv în caz de deces, către moştenitorii acestora. 6. Articolul 14 se abrogă. 7. Anexele nr. 1 , 2 , 3 și 4 se abrogă. 8. Anexa face parte integrantă din prezentul ordin. Articolul II Prezentul ordin se publică în Monitorul Oficial al României, Partea I. Ministrul agriculturii şi dezvoltării rurale, Stelian Fuia Ministrul finanţelor publice, Bogdan Alexandru Drăgoi ANEXĂ (Anexa la normele metodologice) MINISTERUL AGRICULTURII ŞI DEZVOLTĂRII RURALE AGENŢIA DE PLĂŢI ŞI INTERVENŢIE PENTRU AGRICULTURĂ OPERATOR DE DATE CU CARACTER PERSONAL: 9596 CENTRUL JUDEŢEAN ........ ........ .......... NOTE: – Toate documentele depuse în copie se prezintă şi în original pentru certificare.– Persoana desemnată de centrul judeţean al A.P.I.A. pentru vizarea carnetelor de rentier, după verificarea vizuală a documentelor, înscrie pe fiecare copie prezentată sintagma „conform cu originalul“.– Se bifează cu „X“ caseta din dreptul fiecărui document depus de către rentierul agricol.
COMENTARII la Ordinul 39/2012
Momentan nu exista niciun comentariu la Ordinul 39 din 2012
Alte acte pe aceeaşi temă cu Ordin 39/2012
Ordin 1272 2005
pentru aprobarea Normelor metodologice de aplicare a prevederilor titlului XI "Renta viagera agricola" din Legea nr. 247/2005 privind reforma in domeniile proprietatii si justitiei, precum si unele masuri adiacente